
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2 

2 Ιανουάριου 2014 


ΑΠΟΦΑΣΕΙ Σ 

Αριθμ. ΠΟΑ. 1001 

Κατηγορίες υπόχρεων απεικόνισης συναλλαγών που 
εξαιρούνται από τη χρησιμοποίηση φορολογικών 
ταμειακών μηχανών του ν. 1809/1988 (ΦΕΚ 222 Α'). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 του 
ν. 1809/1988 «Καθιέρωση Φορολογικών Μηχανισμών και 
άλλες διατάξεις» (ΦΕΚ 222 Α'), όπως ισχύουν. 

2. Την απόφαση του Υπουργού Οικονομικών 1014655/ 
185/0015/ΠΟΛ. 1037/ 12.2.1992 (ΦΕΚ 128 Β') «Κατηγορίες 
επιτηδευματιών που εξαιρούνται από τη χρησιμοποίηση 
φορολογικών ταμειακών μηχανών του ν. 1809/1988». 

3. Την αριθμ. ΥΠΟΙΚ 07927 ΕΞ/19.9.2012 (ΦΕΚ 2574 Β') 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

4. Ότι, από 1.1.2014, με την κατάργηση των υποχρε¬ 
ώσεων τήρησης πρόσθετων βιβλίων και της θεώρη¬ 
σης φορολογικών στοιχείων, που προβλέπονται από 
τον Κώδικα Φορολογικής Απεικόνισης Συναλλαγών 
(ν. 4093/2012, υποπαράγραφος Ε1), επέρχονται ορισμέ¬ 
νες διαφοροποιήσεις ως προς την έκδοση αποδείξεων 
λιανικών συναλλαγών, από συγκεκριμένες κατηγορίες 
υπόχρεων συναλλαγών και κρίνεται απαραίτητο να πα¬ 
ρασχεθούν σ’ αυτές τις κατηγορίες επιτηδευματιών, οι 
αναγκαίες διευκολύνσεις στην άσκηση της επαγγελμα¬ 
τικής τους δραστηριότητας. 

5. Ότι, από την απόφαση αυτή, δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε τους υπόχρεους απεικόνισης συναλλαγών 
του Κώδικα Φορολογικής Απεικόνισης Συναλλαγών 
(ν. 4093/2012, υποπαράγραφος Ε1) που εξαιρούνται από 
τη χρησιμοποίηση φορολογικών ταμειακών μηχανών 
ως εξής: 

1. Οι παρακάτω κατηγορίες υπόχρεων απεικόνισης 
συναλλαγών δύνανται να μη χρησιμοποιούν φορολογική 
ταμειακή μηχανή του ν. 1809/1988 (ΦΕΚ 222 Α'), για την 
έκδοση των αποδείξεων λιανικών συναλλαγών, ανεξάρ¬ 


τητα από την κατηγορία των βιβλίων που τηρούν και 
την μορφή του φορέα τους (φυσικά ή νομικά πρόσωπα): 

α) Ο εκμεταλλευτής χώρου διαμονής ή φιλοξενίας, 
εκπαιδευτηρίου, παιδικού σταθμού, κλινικής ή θερα¬ 
πευτηρίου, κέντρων αισθητικής, γυμναστηρίων, χώρου 
στάθμευσης, καθώς και οι γιατροί και οδοντίατροι. 

β) Ο εκμεταλλευτής θεαμάτων, ο πράκτορας κρατικών 
λαχείων, ΠΡΟ-ΠΟ, ΛΟΤΤΟ και συναφών, η επιχείρηση 
μεταφοράς προσώπων γενικά, με εξαίρεση τον εκμε¬ 
ταλλευτή ΤΑΞΙ. 

γ) Ο κατά παραγγελία αυτοαπασχολούμενος (φυσικό 
πρόσωπο) ράπτης ή ράπτρια, ο αυτοαπασχολούμενος 
(φυσικό πρόσωπο) ράπτης ή ράπτρια που επιδιορθώνει 
ενδύματα και υφασμάτινα είδη, γενικώς, καθώς και ο 
εκμεταλλευτής ιαματικών πηγών του Ε.Ο.Τ. 

δ) Ο υπόχρεος απεικόνισης συναλλαγών που ασκεί 
το επάγγελμα του κτηνιάτρου, φυσιοθεραπευτή, βιολό¬ 
γου, ψυχολόγου, μαίας, δικηγόρου, συμβολαιογράφου, 
άμισθου υποθηκοφύλακα, δικαστικού επιμελητή, αρχι¬ 
τέκτονα, μηχανικού, τοπογράφου, χημικού, γεωπόνου, 
γεωλόγου, δασολόγου, ωκεανογράφου, σχεδιαστή, δη¬ 
μοσιογράφου, συγγραφέα, διερμηνέα, ξεναγού, μετα¬ 
φραστή, καθηγητή ή δασκάλου, καλλιτέχνη γλύπτη ή 
ζωγράφου ή σκιτσογράφου ή χαράκτη, ηθοποιού, εκτε¬ 
λεστή μουσικών έργων ή μουσουργού, καλλιτεχνών των 
κέντρων διασκέδασης, χορευτή, χορογράφου, σκηνο¬ 
θέτη, σκηνογράφου, ενδυματολόγου, διακοσμητή, οι¬ 
κονομολόγου, αναλυτή, προγραμματιστή, ερευνητή ή 
συμβούλου επιχειρήσεων, λογιστή ή φοροτέχνη, ανα- 
λογιστή, κοινωνιολόγου, κοινωνικού λειτουργού, εμπει¬ 
ρογνώμονα, ομοιοπαθητικού, εναλλακτικής θεραπείας, 
ψυχοθεραπευτή, λογοθεραπευτή, λογοπαθολόγου και 
λογοπεδικού, με εξαίρεση τις ανώνυμες εταιρείες, τις 
εταιρείες περιορισμένης ευθύνης και τις ιδιωτικές κε¬ 
φαλαιουχικές εταιρείες. 

ε) Ο εκμεταλλευτής γεωργικών μηχανημάτων ή ελαι¬ 
ουργείου ή αλευρομύλου ή εργοστασίου αποφλοίωσης 
ρυζιού. 

στ) Ο υπόχρεος απεικόνισης συναλλαγών που ασχο- 
λείται με την κατασκευή οποιουδήποτε τεχνικού έργου 
(όπως ξυλουργός, σιδηρουργός, υδραυλικός, ηλεκτρολό¬ 
γος, κτίστης και γενικά όσοι ασχολούνται με οικοδομι¬ 
κές εργασίες), καθώς και ο κατασκευαστής επιταφίων 
μνημείων (μαρμαρογλυφείων). 

ζ) Ο υπόχρεος απεικόνισης συναλλαγών που διατηρεί 
κτηματομεσιτικό γραφείο, γραφείο τελετών, γραφείο 
συνοικεσίων, γραφείο διεκπεραίωσης εμπιστευτικών 
εργασιών, γραφείο ευρέσεως εργασίας. 

η) Η επιχείρηση ημερήσιου και περιοδικού τύπου για 
την είσπραξη συνδρομών, ενοικίασης επιβατηγών αυτοκι¬ 
νήτων, έκδοσης κοινοχρήστων λογαριασμών πολυκατοι¬ 
κιών, καθαρισμού και απολύμανσης κατοικιών, επισκευής 
και συντήρησης ανελκυστήρων και λοιπών εγκαταστάσε¬ 
ων κατοικιών, η επιχείρηση μεταφοράς αγαθών. 

Οι υπόχρεοι απεικόνισης συναλλαγών των ανωτέρω 
περιπτώσεων α' και δ' έως και η', δύνανται να μη χρησι¬ 
μοποιούν φορολογική ταμειακή μηχανή του ν. 1809/1988 
(ΦΕΚ 222 Α'), για την έκδοση των αποδείξεων λιανικών 
συναλλαγών με την προϋπόθεση ότι, στις εκδιδόμενες 
αποδείξεις αναγράφουν και το ονοματεπώνυμο και τη 
διεύθυνση του πελάτη, με εξαίρεση τον εκμεταλλευτή 
χώρου στάθμευσης, που μπορεί να αναγράφει τον αριθ¬ 
μό κυκλοφορίας του οχήματος του πελάτη. 

2. Οι αποδείξεις λιανικών συναλλαγών της παραγρά¬ 
φου 5 του άρθρου 7 του Κ.Φ.Α.Σ., καθώς και οι αποδείξεις 
που εκδίδονται εκτός της επαγγελματικής εγκατάστα¬ 
σης του υπόχρεου απεικόνισης συναλλαγών, εξαιρού¬ 
νται από τη χρησιμοποίηση φορολογικής ταμειακής 
μηχανής, με εξαίρεση τους πωλητές (αγρότες - μετα¬ 
πωλητές) σε λαϊκές αγορές. 

3. Όσοι από τους πιο πάνω υπόχρεους απεικόνισης 
συναλλαγών, εκτός από τη συγκεκριμένη δραστηριό¬ 


τητα για την οποία τους παρέχεται η δυνατότητα να 
μη χρησιμοποιούν φορολογική ταμειακή μηχανή διατη¬ 
ρούν μόνιμη επαγγελματική εγκατάσταση (κατάστημα), 
από την οποία πωλούν λιανικώς αγαθά ή παρέχουν 
υπηρεσίες στο κοινό (π.χ. ηλεκτρολόγοι, υδραυλικοί, 
που πωλούν ηλεκτρολογικά ή υδραυλικά είδη) ή από 
την επαγγελματική τους εγκατάσταση ασκούν παράλ¬ 
ληλα και άλλη δραστηριότητα για την οποία υπάρχει 
υποχρέωση χρησιμοποίησης φορολογικής ταμειακής 
μηχανής (π.χ. ράπτης ή ράπτρια που πωλεί και έτοιμα 
ενδύματα ή εσώρουχα κ,λπ.), υποχρεούνται να εκδίδουν 
τις αποδείξεις λιανικών συναλλαγών, τουλάχιστον για 
τη δραστηριότητά τους αυτή, με τη χρήση φορολογικής 
ταμειακής μηχανής. 

4. Η απόφαση του Υπουργού Οικονομικών 1014655/185/ 
0015/ΠΟΛ. 1037/12.2.1992 (ΦΕΚ 128 Β') «Κατηγορίες επι- 
τηδευματιών που εξαιρούνται από τη χρησιμοποίηση 
φορολογικών ταμειακών μηχανών του ν. 1809/1988» κα- 
ταργείται. 

5. Η παρούσα απόφαση ισχύει από 1.1.2014 έως και 
31.12.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

